《次王彦昭寄苏景谟青社园亭韵二首 其一》
宋代·刘跂

丞掾分曹付旧规，翩翩文彩妙当时。何人误读雌霓赋，他日真当幼妇碑。

曲水流觞如故事，平山行乐有新诗。春来想见棠阴盛，可但诗人别后思。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。